Amerikas sarkanā mazama

Amerikas sarkanā mazama (Mazama americana) ir briežu dzimtas mazamu suga kas izplatīta Dienvidamerikas mežos, sākot no Argentīnas ziemeļiem līdz Kolumbijai un Gviānām.https://www.iucnredlist.org/species/29619/22154827 Sastopamas arī Karību jūras salā Trinidādā (vēl nesen bija sastopamas arī Tobāgo, taču tur tagad ir iznīcinātas).

 Sistemātika 
Iepriekš kā sarkanās mazamas pasugas biologi iekļāva arī Centrālamerikas sarkano mazamu (Mazama temama) un Jukatanas brūno mazamu (Mazama pandora).Medellín, Rodrigo A.; Alfred L. Gardner; J. Marcelo Aranda (April 1998). "The taxonomic status of the Yucatán brown brocket, Mazama pandora (Mammalia: Cervidae)" (PDF). Proceedings of the Biological Society of Washington. 111 (1): 1—14. Archived from the original (PDF) on 22 July 2011. Retrieved 10 October 2010. Sugas atlikušajā mazamu populācijā joprojām pastāv ievērojama taksonomiskā neskaidrība. Gaidot šīs problēmas atrisināšanu, IUCN sugu ir iekļāvuši apdraudējuma pakāpē kā “datu deficīts”, lai gan tagad tā ir noteikta kā visizplatītākā suga mazamu vidū.

 Ārējais izskats 
Sarkanās mazamas ķermenis ir sarkanbrūns, galva un kakls ir pelēcīgi brūni, kājas ir daļēji melnas.Trolle, M., and L. H. Emmons (2004). A record of a dwarf brocket from lowland Madre de Dios, Peru. Deer Specialist Group Newsletter 19: 2-5 Augšstilbu iekšpuse un astes apakšdaļa ir balta. Mazuļiem ir balti plankumi, un tiem nav melnīgi nokrāsas kājas. Pieaugušiem tēviņiem ir mazi ragi.

Šī suga ir lielākā starp mazamām. Pleci ir 67—80 centimetru augstumā, ķermeņa garums svārstās no 105 līdz 144 cm. Šīs sugas vidējais svars ir 24—48 kg, bet daži tēviņi var svērt vairāk nekā 65 kilogramus.Nowak, R. M. (eds) (1999). Walker’s Mammals of the World. 6th edition. Johns Hopkins University Press.

 Diēta un uzvedība 
Amerikas sarkanā mazama pārtiek no augu valsts (galvenokārt stiebrzālēm un maigi zaļām saknēm), dodot priekšroku arī augļiem un sēklām, kad tās ir pieejamas. Ir zināms, ka tās barojas arī ar sēnēm. Ārkārtējos gadījumos, kad augļu un sēņu kļūst maz, tā var ēst stublājus, mizu, kātiņus, lapas un dzīvnieku izcelsmes vielas.https://animaldiversity.org/accounts/Mazama_americana/ Dzīvnieks parasti ir vientuļš un uzturas blīvos džungļos. Satraukts dzīvnieks šņāc vai dauza nagus.

 Galerija 

 Atsauces 

 Literatūra 
 Emmons, L.H. (1997). Neotropical Rainforest Mammals, 2nd ed. University of Chicago Press 

 Ārējās saites 
 Images and information @ Arthurgrosset.com

Kategorija:Briežu dzimta
Kategorija:Dienvidamerikas fauna
Kategorija:Argentīnas fauna